Lietuvos futbolas 1924 m.

Lietuvos futbolo varžybos 1924 m. – futbolo varžybos, vykusios Lietuvoje 1924 metais. Šalyje vyko kelių pakopų futbolo pirmenybės, rinktinė žaidė olimpinėse žaidynėse, įvyko pirmasis taurės turnyras.

Pasibaigus 1923 m. sezonui, Lietuvos sporto lyga 1923 m. lapkričio 25 d. įkūrė Lietuvos futbolo lygą, kurios įstatai buvo pasirašyti 1924 m. sausio 26 d. Juos pasirašė J. Alekna, K. Blažys, Steponas Garbačiauskas, V. Krukas, K. Vileišis ir Z. Žemaitis. Pirmąjį lygos centro komitetą sudarė Steponas Darius (pirmininkas), Steponas Garbačiauskas, E. Fersteris, J. Kremeris ir S. Razma. Kovo 30 d. įvykusiame LFL Kauno apygardos suvažiavime nuspręsta, kad A ir B pirmenybės prasidės gegužės 4 d. Balandžio 25–28 d. Kaune surengti pirmieji mokymo kurso futbolo teisėjams.

 Lygos 

Pagrindinėse pirmenybėse žaidė Kauno ir Klaipėdos komandos.Lithuania - List of Final Tables (Rsssf.com)

 Lygmuo  Turnyras  Zona  I vieta  II vieta  III vieta  Komandų skaičius 1-asis  1924 m. Lietuvos futbolo pirmenybės  Finalas  Kauno „Kovas“  Klaipėdos „Sportverein“  -  2 Kauno apygarda  Kauno „Kovas“  Kauno LFLS  Kauno KSK  4 Klaipėdos apygarda  Klaipėdos „Sportverein“  Klaipėdos MTV  Šilutės MTV  6 2-asis  1924 m. Lietuvos futbolo II klasė  -  Kauno LDS  Kauno „Kultus“  Kybartų „Sveikata“  4 Kauno apygarda  ?  ?  ?  4 Klaipėdos apygarda  Klaipėdos VfB  ?  ?  ? 3-asis  1924 m. Lietuvos futbolo C klasė  Kauno apygarda  ?  ?  ?  4 Klaipėdos apygarda  Klaipėdos VfR  ?  ?  ?

 Taurės 

Pirmasis taurės turnyras buvo Kooperacijos taurė, dėl jos varžėsi dvi po I pirmenybių rato pirmavusios komandos.

 Taurė  Nugalėtojas  Finalininkas  Finalo rezultatas  Komandų skaičius 1924 m. Kooperacijos taurė  Kauno LFLS  Kauno „Kovas“  2-1  2

 Tarptautinė arena 
 Klubų rungtynės 
 Lietuvos komanda  Varžovas  Rungtynės Komanda  Šalis  Data  Vieta  Rezultatas Makabi Kaunas  Ost Eydtkuhnen    1924-?-?  Kaunas  2-2  LFLS Kaunas  MTV Eydtkuhnen    1924-06-24  Kaunas  2-1  Makabi Kaunas  Hakoah Riga    1924-08-10  Kaunas  2-1  LFLS Kaunas  Hakoah Riga    1924-08-11  Kaunas  1-0 Kaunas XI  Riga XI    1924  Kaunas  0-7 Kaunas XI  Tallinn XI    1924  Talinas  0-4

 Rinktinė 

Lietuvos vyrų futbolo rinktinė debiutavo olimpinėse žaidynėse, bet iškrito po pirmųjų rungtynių, triuškinamai 0-9 pralaimėjusi Šveicarijai.Istorija, kuri nepasikartojo. 96 metai Lietuvos olimpiniam futbolo debiutui: apdriskę, nemiegoję ir su 9 įvarčiais tinkle. 2020-05-25, Lrt.lt (tikrinta 2024-08-30).Pirmieji Lietuvos olimpiečiai – futbolininkai. 2024-05-29, Lff.lt (tikrinta 2024-08-30). Jau balandžio 6 d. LFL suvažiavime buvo sudarytas 22 žaidėjų, kurie vyksią į olimpiadą, sąrašas. Pasirengimas rungtynėms labai vėlavo, o vyriausybės lėšų asignavimas atliktas tik gegužės 21 d. (rungtynės vyko gegužės 25 d.) – šiaip ne taip buvo skirta 12 000 litų visai olimpinei delegacijai. Lietuviai prašė olimpiados rengėjų rungtynes nukelti, tačiau leidimas nebuvo gautas, todėl rinktinė iš Kauno stoties (važiavo pro Kybartus) išvyko jau gegužės 22 d. 16:55. Kadangi 6 žaidėjai iš Klaipėdos nespėjo atvykti, su rinktine išvyko tik atrinkti Kauno komandų žaidėjai – iš viso 13. Paskubomis išvykusi komanda nespėjo visko pasiimti – nepaėmė kamuolio, o tautinius kaspinus prie aprangų prisisiuvo patys žaidėjai Eitkūnų stotyje (pasiskolinę iš bufeto tarnautojos adatą). Gegužės 24 d. 1:00 laiku rinktinė pasiekė Vokietijos–Belgijos pasienį Herbestalyje, tačiau paaiškėjus, kad lietuviai neturi Belgijos tranzitinės vizos, jie turėjo laukti vizų iš artimiausio Belgijos konsulato Vokietijoje, dėl to rinktinė Paryžių pasiekė tik 11:35. Olimpinį kaimelį komanda pasiekė tik sekmadienį, gegužės 25 d. 1:00 nakties, o nuėjo miegoti apie 3:00. Lietuvių komanda papietavo 12:00, o jau 14:30 stojo į dvikovą Peršingo stadione su šveicarais.„Sportas“, 1924 m. Nr. 12–15.Steponas Gečas. Pirmieji Lietuvos olimpiečiai ir lietuviai – olimpiniai čempionai. – „Sporto mokslas“, 1999, Nr. 1(15). Dėl to visai nenuostabu, kad lietuviai triuškinamai pralaimėjo – I kėlinyje praleido 4, II kėlinyje – dar 5 įvarčius. Šveicarijos rinktinė buvo ypač stipri – šioje olimpiadoje ji pasiekė finalą ir iškovojo sidabro medalius.

Iš viso 1924 m. Lietuvos rinktinė sužaidė 4 rungtynes, pasiekė pirmąją pergalę savo istorijoje (Taline prieš Estiją).Lithuanian National Team (Almis.sritis.lt)

 Data  Vieta  Žiūrovai  Komandos  Rezultatas (I kėlinys)  Pastabos 1924-05-25  Paryžiaus Peršingo stadionas  8110   –   0-9 (0-4)  1924 m. vasaros olimpinės žaidynės 1924-06-01  Paryžiaus Peršingo stadionas  1000   –   0-10 (0-6)  Draugiškos rungtynės 1924-08-16  Kauno LFLS stadionas  5000   –   2-4 (1-4)  Draugiškos rungtynės 1924-08-24  Talino Kalevo stadionas  5000   –   2-1 (1-0)  Draugiškos rungtynės, pirmoji Lietuvos rinktinės pergalė jos istorijoje.

 Šaltiniai 

Kategorija:Europos futbolo varžybos 1923–1924 m.
Kategorija:Europos futbolo varžybos 1924–1925 m.